Blaze7451/Wiki-th-20250601 huggingface dataset:
ฟ้ามิอาจกั้นรัก

ฟ้ามิอาจกั้นรัก (Kabhi Khushi Kabhie Gham; कभी ख़ुशी कभी ग़म) เป็นภาพยนตร์ชื่อดังของบอลลีวู้ด เมื่อปี พ.ศ. 2544 นำแสดงโดยศาห์รุข ข่าน คาโจล ฤติก โรศัน กรีนา กปูร อมิตาภ พัจจัน ชยา พัจจัน รานี มูเคอจี และจอห์นนี่ เรเวอร์ 

**เรื่องย่อ**
ราหุลขัดใจพ่อไม่ยอมแต่งงานกับผู้หญิงที่พ่อเลือกให้ แต่กลับไปแต่งกับผู้หญิงธรรมดาซึ่งทำให้พ่อโกรธมาก จึงตัดขาดความเป็นพ่อลูก กาลเวลาผ่านไป เมื่อโรฮานโตขึ้นรับรู้ความจริงจึงอยากให้พี่ชายและพี่สะใภ้กลับมาสู่ครอบครัวเขาจึงพยายามทำทุกอย่างเพื่อให้พ่อและพี่ต่างลดทิฐิเข้าหากัน

**นักแสดง**
 อมิตาภ พัจจัน แสดงเป็น ยาช ไรชาน นักธุรกิจเศรษฐี ผู้ซึ่งบงการชีวิตของทุกคนในครอบครัว - ชยา พัจจัน แสดงเป็น นานดินี ไรชาน ภรรยาของยาช เธอเป็นคนที่ให้ความสำคัญกับลูกของเธอเสมอ แต่กลับหางเหิ่นกับยาชผู้เป็นสามี - ศาห์รุข ข่าน แสดงเป็น ราหุล ไรชาน ลูกเลี้ยงของยาชและนานดินี ราหุลทราบดีว่าตัวเองนั้นเป็นลูกเลี้ยงจึงทำตามความฝันของพ่อแม่ตลอด จนวันหนึ่งที่เขาตกหลุมรักอัญชลี จึงทำให้เกิดการแตกหักของพ่อลูก- คาโจล แสดงเป็น อัญชลี ชามาน ไรชาน คนรักของราหุลซึ่งตอนหลังเป็นภรรยา เป็นผู้หญิงสดใสร่าเริงอาศัยอยู่ในสลัมชาลี ชาว ครอบครัวของเธอจนทำให้ยาชไม่รับเธอเป็นลูกสะใภ้ - ฤติก โรศัน แสดงเป็น โรฮาน ไรชาน ลูกชายแท้ๆของยาชกับนานดินี เขาอยากให้พี่ชายของเขากลับมาบ้าน กลับมาสู่ครอบครัว เขาจึงออกตามหาพี่ชาย - กรีนา กปูร แสดงเป็น พูจา ชามาน น้องสาวของอัญชลี เป็นหญิงสาวสวย ฟุ่งเฟ้อหรูหรา ผู้ช่วยโรฮานในการวางแผนนำตัวราหุลมาคืนดีกับยาช - รานี มูเคอจี แสดงเป็น ไนน่า กาปรู เป็นสาวสังคม ฐานะดี หลงรักและอยากแต่งงานกับราหุล ผู้ซึ่งยาชวางตัวให้เธอเป็นลูกสะใภ้

หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์อินเดีย
หมวดหมู่:ศาห์รุข ข่าน
หมวดหมู่:ภาพยนตร์ภาษาฮินดี
ปริสกา ชไตแนกแกร

ปริสกา ชไตแนกแกร (Prisca Steinegger) เกิด เมื่อวันที่ 1 กันยายน ค.ศ. 1977  เธอเป็นนักฟุตบอลสวิส  ปัจจุบันเธอเล่นสำหรับทีม SV Seebach  และอดีตสมาชิกทีมฟุตบอลหญิงของประเทศสวิสเซอร์แลนด์
ปริสกา ชไตแนกแกรได้รับทุนการศึกษาสำหรับการฝึกงานในประเทศสหรัฐอเมริกาในปี 1999 แต่ต้องปฏิเสธเพราะบาดเจ็บจากนั้นฟีฟ่าเสนองานให้เธอและเธอก็ยอมรับข้อเสนอนั้น
เธอเป็นผู้เล่นในทีมฟุตบอลหญิงของประเทศสวิตเซอร์แลนด์จากปี 1996 ถึง 2007 และได้รับรางวัล Swiss Player ในปี  2003
หมวดหมู่:นักฟุตบอลหญิงชาวสวิส
เรดิโอ 200000

เรดิโอ 200000 เป็นกลุ่มแร็พจากสวิสเซอร์แลนด์ ก่อตั้งขึ้นในปี 2003 สมาชิกของกลุ่มเรียงตามลำดับอายุ  Steve Stöckli หรือ Redl, Jet Domani หรือ  Trumpf Puur, Sgoing Erlöst หรือ  Okocha และ Krasseranz หรือ Soulhund พวกเขามีเพลงที่ประสบความสำเร็จที่สุดคือเพลง Hose, Discoscheiss, Im Huus, Händ ue และ Eisprung

**ผลงานเพลง**
พวกเขาได้ออกอัลบ้ัม - Installation (2005)- Aktuelle Hits (2008) - Stückwerk
หมวดหมู่:กลุ่มดนตรีสัญชาติสวิส
หมวดหมู่:กลุ่มดนตรีที่ก่อตั้งในปี พ.ศ. 2546
แพร์

แพร์ (European Pear; Pyrus communis) เป็นผลไม้เมืองหนาวในสกุลสาลี่ มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน  เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา 
เปรียบเทียบแพร์ 8 สายพันธุ์จากซ้ายไปขวาคือ  Williams' Bon Chrétien (ในสหรัฐเรียก Bartlett), พันธ์ Bartlett สีแดงสองแบบ, d'Anjou, Bosc, Comice, Concorde, และ Seckel

**การใช้ประโยชน์**
พายแพร์
เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง  ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry) 

**อ้างอิง**

**แหล่งข้อมูลอื่น**
 Pyrus communis-  Pyrus communis images at bioimages.vanderbilt.edu date=2013-01-21 
หมวดหมู่:ผลไม้
หมวดหมู่:ไม้ยืนต้น
หมวดหมู่:วงศ์กุหลาบ
หมวดหมู่:ไม้ผล
หมวดหมู่:สกุลสาลี่
มูลนิธิโดรสอส

มูลนิธิโดรสอส  (Drosos-Stiftung) เป็นองค์กรการกุศลที่ก่อตั้งขึ้นในปี 2003 ในเมืองซูริคที่ตั้งขึ้นเพือการศึกษา เกี่ยวกับการโภชนาการและสุขภาพในพื้นที่ยากจนและการคุ้มครองสิ่งแวดล้อมและภูมิอากาศ องค์กรนี้เกิดข้นได้ด้วยทุนส่วนตัว 
ผู้บริหารสุงสุดของมูลนิธิคือคณะผู้จัดการมรดก  เป็นผู้รับผิดชอบในการตัดสินใจท่สำคัญ สมาชิกผู้จัดการมรดกได้แก่ ดร. Stefan Kraft, Markus E. Kronauer, ดร. Franz von Däniken (อดีตรัฐมนตรีช่วยว่าการกระทรวงต่างประเทศของสวิตเซอร์แลนด์) และยังเป็นผู้บริหารของมูลนิธิด้วย
หมวดหมู่:มูลนิธิ
หมวดหมู่:องค์การสิ่งแวดล้อมระหว่างประเทศ
เซเรนา ดาโอลีโอ

เซเรนา ดาโอลีโอ (Serena Daolio) เกิดเมื่อวันที่ 21 มิถุนายน ค.ศ. 1972 ในเมืองการ์ปี ประเทศอิตาลี เธอเป็นนักร้องโซปราโนโอเปร่าอิตาลี

**ประวัติ**
หลังจากได้รับประกาศนียบัตรจากโรงเรียนดนตรี Arrigo Boito ในเมือง Parma เซเรน่า  ดะออลิโอ  เสร็จส้ินการฝึกอบรมมาด้วยความช่วยเหลือของ Virginia Zeani  และได้รับรางวัลแรกในการแข่งขัน  Masini  และ Zandonai 
เธอเปิดตัวครั้งแรกใน La Traviata ท่ีท่ีเธอเล่นส่วนใหญ่และได้รับรางวัลในการแข่งขัน Primo Palcoscenico Cesena ในประเทศอิตาลี ในปี 2004 เธอได้รับรางวัล Bruson โดยรับจาก Renato Bruson และในปี 2005  เซเรนา ดาโอลีโอด้รับรางวัล Francisco Viña ในเมืองบาร์เซโลนา ประเทศสเปน เป็นหน่ึงในความมีชื่อเสียงอันทรงเกียรติท่ีสุดในโลกสำหรับนักร้องโอเปร่าคลาสสิค
การแสดงของเธอใน I Pagliacci กำกับโดย Giancarlo del Monaco ซึ่งได้แสดงใน Teatro Real Madrid ในปี 2007 ซึ่งเป็นการแสดงท่ีประสบความสำเร็จที่สุดของเธอ
หมวดหมู่:นักร้องอิตาลี
โรซาลี (เพลง)

โรซาลี (Rosalie) เป็นเพลงโดยแร็ปเปอร์สวิส Bligg  Bligg ได้ร้องเพลงนี้เอง เนื้อเพลงเขียนโดย Roman Camenzind, Marco Bliggensdorfer, Fred Herrmann และ Walter Alder
เป็นเพลงเกี่ยวกับชายขายกุหลาบรูปงามที่ขายกุหลาบที่เดินจากโต๊ะหนึ่งไปยังโต๊ะหน่ึงในร้านกาแฟเล็กๆ และบอกหญิงสาวขี้เหงาท้ังหลายว่าพวกเธอนั้นสวยงามปานใด  และ พวกเธอนั้นเหมาะกับดอกกุหลาบมากแค่ไหน  จนกระทั่งเขาแสดงให้เห็นว่าท่ีจริงแล้วกุหลาบนั้นมีราคา
อาทิตย์แรกของการเปิดตัวเพลงนี้ติดอันดับที่ 21 ของสวิสชาร์ตเมื่อวันที่ 26 ตุลาคม 2008  เพลงนี้ได้ข้ึนถึงอันดับ 5 ของชาร์ท เมื่อวันที่ 15 กุมภาพันธ์ 2009 และวันที่ 8 มีนาคม 2009

**อ้างอิง**
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
แกรนด์ดัชเชสตาตยานา นีโคลาเยฟนา แห่งรัสเซีย

แกรนด์ดัชเชสตาตยานา นีโคลาเยฟนา (ตาตยานา นีโคลาเยฟนา โรมานอฟา; Великая Княжна Татьяна Николаевна 29 พฤษภาคม - 17 กรกฎาคม ค.ศ. 1918) เป็นพระราชธิดาองค์ที่สองในจักรพรรดินิโคลัสที่ 2 และ จักรพรรดินีอะเลคซันดรา ทรงมีอุปนิสัยส่วนพระองค์คล้ายพระราชชนนีวันๆเจ้าหญิงพระองค์นี้จะเข้าออกห้องสีม่วงซึ่งเป็นห้องที่ประทับของจักรพรรดินี อเล็กซานดราและจะทรงขลุกอยู่กับพระราชชนนีถามเกี่ยวกับเรื่องผู้หญิงทุกวัน พระองค์สิ้นพระชนม์ในวันที่ 17 กรกฎาคม ค.ศ. 1918 พร้อมกับเชื้อพระวงศ์โรมานอฟพระองค์อื่น ๆ จากเหตุการณ์สังหารหมู่พระราชวงศ์โรมานอฟโดยพรรคบอลเชวิค

**เชิงอรรถ**
ก. 0.5em Horse ราชบัณฑิตยสถานเขียนว่า "ตาตยานา" ดู Cite RIT-EU | 1 = สัญชัย สุวังบุตร | 2 = ณัฐวุฒิ สุทธิสงคราม และคณะ | 3 = http://www.royin.go.th/upload/297/FileUpload/950_4913.pdf | 4 = 3 | 5 = 1 (อักษร A-B) | 6 = 974-9588-25-8 | 7 = 36 | 8 = | 9 = 2547 
หมวดหมู่:แกรนด์ดัชเชสแห่งรัสเซีย
หมวดหมู่:พยาบาลชาวรัสเซีย
หมวดหมู่:ผู้ถูกประหารชีวิตด้วยอาวุธปืน
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดินิโคลัสที่ 2 แห่งรัสเซีย
วิทยาลัยชุมชนสตูล

วิทยาลัยชุมชนสตูล เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ก่อตั้งขึ้นเมื่อปี พ.ศ. 2547

**ประวัติ**
วิทยาลัยชุมชนสตูล ก่อตั้งขึ้นเมื่อ พ.ศ.  2547  โดยกระทรวงศึกษาธิการประกาศจัดตั้งวิทยาลัยชุมชนสตูล  ตามกฎกระทรวงว่าด้วยการจัดการศึกษาระดับอุดมศึกษาต่ำกว่าปริญญารูปแบบวิทยาลัยชุมชน พ.ศ. 2546 กำหนดให้  “วิทยาลัยชุมชนเป็นสถานศึกษาของรัฐที่บริหารจัดการโดยชุมชน” ดังนั้นหลักการจัดตั้งและการดำเนินงานวิทยาลัยชุมชน ใช้หลักการตามแนวทางการปฏิรูปการศึกษา   และมติคณะรัฐมนตรีเกี่ยวกับวิทยาลัยชุมชน  เมื่อวันที่ 19 กุมภาพันธ์ พ.ศ.  2545 โดยการจัดตั้งและการดำเนินงานจะต้องเกิดจากความต้องการ และความพร้อมของชุมชนที่จะบริหารจัดการตามปรัชญาและหลักการของวิทยาลัยชุมชน โดยใช้ทรัพยากรที่มีอยู่ในพื้นที่ให้เกิดประโยชน์สูงสุด จัดการศึกษาในระบบเครือข่าย และมีความร่วมมือจากทุกภาคส่วนของชุมชนจังหวัด
วิทยาลัยชุมชน ได้รับความยินยอมจากเขตพื้นที่การศึกษาจังหวัดสตูล และอำเภอเมืองสตูล มอบอาคารสำนักงานกลุ่มส่งเสริมการจัดการศึกษาของเขตพื้นที่การศึกษาสตูล  (เดิมเป็นสำนักงานการประถมศึกษาอำเภอเมืองสตูล) รวมทั้งที่ดิน ใช้เป็นสำนักงานบริหารงานของวิทยาลัยชุมชนสตูล  บนพื้นที่  18 ไร่ ในปีงบประมาณ 2549 ได้รับการจัดสรรงบประมาณ เพื่อทำการปรับปรุงภูมิทัศน์ และซ่อมแซมอาคาร
สำนักงาน  และเริ่มดำเนินการจัดการเรียนการสอน จำนวน  2  หลักสูตร คือ หลักสูตรอนุปริญญา จำนวน 2 สาขาวิชา คือ สาขาวิชาการศึกษาปฐมวัย จำนวนนักศึกษา 40 คน  และสาขาวิชาการการปกครองท้องถิ่น จำนวนนักศึกษา  41  คน  และจัดฝึกอบรมหลักสูตรระยะสั้น จำนวน  22  หลักสูตร มีผู้จบหลักสูตรทั้งสิ้น  960  คน    

**การจัดการเรียนการสอน**

**หลักสูตร**
วิทยาลัยชุมชนสตูล เปิดทำการเรียนการสอนในหลายสาขาวิชา ได้แก่
# คอมพิวเตอร์ธุรกิจ
# การศึกษาปฐมวัย
# การปกครองท้องถิ่น
# การพัฒนาชุมชน
# การท่องเที่ยว
# เทคโนโลยีสารสนเทศและการสื่อสาร
#การจัดการทั่วไป
#อิสลามศึกษา

**สถานที่เรียน**
# วิทยาลัยชุมชนสตูล อาคารศูนย์วิทยบริการและอาคารเรียนวิทยาลัยชุมชนสตูล
# โรงเรียนกำแพงวิทยา อำเภอละงู จังหวัดสตูล

**การเดินทาง**
การเดินทางสู่วิทยาลัยชุมชนสตูล สามารถเดินทางโดย 2 เส้นทาง คือ ถนนสายเอเชีย เข้าจังหวัดตรัง ผ่านอำเภอทุ่งหว้า ละงู ท่าแพ และเส้นทางถนนสายเอเชีย เข้าจังหวัดพัทลุง ผ่านอำเภอรัตภูมิ จังหวัดสงขลา อำเภอควนกาหลง อำเภอควนโดน

**แหล่งข้อมูลอื่น**
  วิทยาลัยชุมชนสตูล date=2016-02-21 
ชุมชนสตูล
สตูล
หมวดหมู่:สถานศึกษาในอำเภอเมืองสตูล
วันระลึกการค้าทาสและการเลิกทาสสากล

วันระลึกการค้าทาสและการเลิกทาสสากล ตรงกับวันที่ 23 สิงหาคมของทุกปี เป็นวันซึ่งประกาศโดยยูเนสโกเพื่อที่จะระลึกถึงการค้าทาสข้ามมหาสมุทรแอตแลนติก วันดังกล่าวได้รับเลือกโดยประธานบริหารยูเนสโกตามมติ 29 C/40 ในสมัยประชุมที่ 29 จดหมายเวียน CL/3494 ลงวันที่ 29 กรกฎาคม ค.ศ. 1998 จากอธิบดีได้เชิญรัฐมนตรีว่าการกระทรวงวัฒนธรรมเพื่อสนับสนุนวันดังกล่าว วันดังกล่าวมีความสำคัญ เนื่องจากระหว่างคืนของวันที่ 22-23 สิงหาคม ค.ศ. 1791 บนเกาะเซนต์โดมีนิก (ปัจจุบันรู้จักกันในชื่อเฮติ) ได้เกิดการลุกฮือของทาสซึ่งเป็นเหตุการณ์สำคัญที่นำไปสู่การเลิกการค้าทาสข้ามมหาสมุทรแอตแลนติก

**อ้างอิง**

**แหล่งข้อมูลอื่น**
  23 August: International Day for the Remembrance of the Slave Trade and its Abolition
หมวดหมู่:วันสหประชาชาติ
หมวดหมู่:ยูเนสโก
หมวดหมู่:การค้าทาส
หมวดหมู่:การเลิกทาส
หมวดหมู่:วันรำลึก
หมวดหมู่:วันสำคัญในเดือนสิงหาคม
เขตชูโอ (โตเกียว)

เขตชูโอ (Chūō-ku) เป็น 1 ใน 23 เขตพิเศษของโตเกียว ชูโอเป็นเขตศูนย์กลางพาณิชย์กรรมที่สำคัญของโตเกียวมาตั้งแต่อดีตจนถึงปัจจุบัน ถึงแม้ว่าจะมีย่านชินจูกุซึ่งถูกพัฒนาขึ้นมาภายหลังสงครามโลกครั้งที่สองขึ้นมาแทนก็ตาม สถานที่ที่มีชื่อเสียงที่สุดในเขตนี้คือ ย่านกินซะ (銀座) ซึ่งในอดีตเคยเป็นโรงกษาปณ์มาก่อน โดยที่ธนาคารแห่งประเทศญี่ปุ่นก็ตั้งอยู่ในเขตนี้
ในปี พ.ศ. 2551 เขตชูโอมีจำนวนประชากรประมาณ 108,943 คน มีความหนาแน่นประชากร 9,654 คนต่อตารางกิโลเมตร อย่างไรก็ตามด้วยการเป็นศูนย์กลางอาคารสำนักงานและธุรกิจการค้าที่สำคัญ ในช่วงเวลากลางวันอาจจะมีจำนวนประชากรกว่า 650,000 คน ในเขตชูโอ

**ภูมิศาสตร์**
ไฟล์:Ginza01s3872.jpg|thumb|left|ย่านกินซะ ในเขตชูโอ
ชูโอตั้งอยู่ใจกลางโตเกียว มีอาณาเขตติดกับเขตการปกครองอื่น คือ ชิโยดะ มินาโตะ ไทโต ซูมิดะ และโคโต ในด้านการบริหาร แบ่งการปกครองออกเป็น 3 พื้นที่ คือ นิฮมบาชิ เคียวบาชิ และสึกิชิมะ โดยสองพื้นที่แรกเป็นศูนย์กลางพาณิชยกรรมที่สำคัญ ประกอบด้วยสถานที่ที่มีชื่อเสียงเช่น แขวงกินซะและแขวงสึกิจิ ส่วนพื้นที่สึกิชิมะเป็นเกาะแยกออกจากแผ่นดินใหญ่เป็นย่านที่พักอาศัยหนาแน่น

**เศรษฐกิจ**
ชูโอเป็นเขตที่ตั้งของอาคารสำนักงานใหญ่หลายบริษัท เช่น บริษัทริโคห์, กลุ่มซุมิโตะโมะ, บริษัทมิตซุย ฟุโดะซัน, หนังสือพิมพ์อาซาฮีชิมบุน, บริษัทอะซัตซุ ดีเค, บริษัทนิฮน เอดี ซิสเต็ม, บริษัทโอเรียนท์บริวเวอร์รี, บริษัทอายิโนะโมะโต๊ะ, กลุ่มบริษัทโนะมุระ นอกจากนี้ยังมีบริษัทข้ามชาติอีก เช่น โตเกียวป็อป และไอบีเอ็มสาขาประเทศญี่ปุ่น

**อ้างอิง**

**แหล่งข้อมูลอื่น**
 Chūō, Tokyo- Chuo-  เว็บไซต์ทางการเขตชูโอ ja-  สมาคมการท่องเที่ยวเขตชูโอ ja

ชูโอ
National Qualifications Framework

National Qualifications Framework (NQF) เป็นระบบการโอนหน่วยกิตในสหราชอาณาจักร (ยกเว้นสกอตแลนด์) ที่พัฒนาในอังกฤษ โดยเฟรมเวิร์กนี้มีทั้งหมด 8 ระดับชั้น ครอบคลุมถึงระดับการศึกษามัธยมศึกษา (ระดับ 1-4) จนถึงระดับอุดมศึกษา ในระดับปริญญาโท (ระดับ 7) และปริญญาเอก (ระดับ 8) 
ในประเทศสกอตแลนด์มีระบบการศึกษาของตนเองโดยมี 12 ระดับ และใช้ระบบ Scottish Credit and Qualifications Framework

**อ้างอิง**

**ดูเพิ่ม**
 Thailand Qualifications Framework (TQF)
หมวดหมู่:การศึกษา
หมวดหมู่:สหราชอาณาจักร
กรอบมาตรฐานคุณวุฒิ

กรอบมาตรฐานคุณวุฒิ (Thailand Qualifications Framework) นิยมย่อว่า ทีคิวเอฟ (TQF) เป็นกรอบงานสำหรับใช้เป็นฐานในการถ่ายโอนหน่วยกิตของสถาบันอุดมศึกษาในประเทศไทย จัดทำโดยวิธีการควบคุมคุณภาพการสอน พัฒนาโดยสำนักงานคณะกรรมการการอุดมศึกษา กรอบมาตรฐานคุณวุฒิของไทยพัฒนามาจากแนวคิด National Qualifications Framework ที่เป็นระบบควบคุมคุณภาพสำหรับการถ่ายโอนหน่วยกิต ของนักเรียนในระดับมัธยมศึกษาและอุดมศึกษาในสหราชอาณาจักร
เป้าหมายในอนาคตของทีคิวเอฟเพื่อให้นักศึกษาในประเทศกลุ่มอาเซียนสามารถถ่ายโอนหน่วยกิตกันได้ โดยในปัจจุบันมีอยู่สามประเทศที่เข้าร่วมโครงการนี้คือ ประเทศไทย ประเทศมาเลเซีย และ ประเทศอินโดนีเซีย
ทีคิวเอฟมีกระแสการคัดค้านจากนักวิชาการหลายท่าน รวมถึงการร่วมลงชื่อคัดค้านกว่า 400 คน

**เป้าปัจจัย**
กรอบความรู้ของทีคิวเอฟ เน้นให้นักศึกษามหาวิทยาลัยมีการเรียนรู้ในด้าน (1) คุณธรรมและจริยธรรม (2) ความรู้ (3) ปัญญา (4) ความรับผิดชอบ และ (5) ทักษะอื่นที่เกี่ยวข้องในการทำงาน

**สาขาวิชา**
ทีคิวเอฟเริ่มประกาศใช้เมื่อปี พ.ศ. 2552 โดยสำนักงานคณะกรรมการอุดมศึกษาแห่งชาติ บังคับใช้เฉพาะ 4 สาขา คือ การท่องเที่ยว พยาบาลศาสตร์ โลจิสติกส์ และ เทคโนโลยีสารสนเทศ สำหรับหลักสูตรที่ตั้งภายหลังปี 2553 และในปี พ.ศ. 2555 หลักสูตรที่ถูกจัดตั้งก่อนหน้าจำเป็นต้องสอดคล้องกับกรอบมาตรฐานนี้
ในสาขาอื่นที่จะมีผลบังคับใช้ตามมาได้แก่ วิศวกรรมศาสตร์ การบัญชี อุตสาหกรรมการเกษตร ครุศาสตร์ และ ศึกษาศาสตร์ซึ่งอยู่ในขั้นตอนการพิจารณาลงนาม
สำหรับสาขาอื่น ทางคณะอนุกรรมการได้เห็นชอบในการดำเนินการ ซึ่งได้แก่สาขาวิชา สัตวแพทยศาสตร์, วิทยาศาสตร์และคณิตศาสตร์, การแพทย์แผนไทยประยุกต์ (ตรี-บัณฑิตศึกษา), พยาบาลศาสตร์ (บัณฑิตศึกษา), บริหารธุรกิจ, เศรษฐศาสตร์, เกษตรศาสตร์ ป่าไม้และประมง, สถาปัตยกรรมศาสตร์, ภาษาไทย, ภาษาต่างประเทศ, สาธารณสุขศาสตร์, กายภาพบำบัด, สิ่งแวดล้อม, ศิลปกรรมศาสตร์, นิเทศศาสตร์, แพทยศาสตร์, เภสัชศาสตร์, ทันตแพทยศาสตร์, การบริหารการศึกษา, ครุศาสตร์อุตสาหกรรม, คติชนวิทยา

**อ้างอิง**

**แหล่งข้อมูลอื่น**
  กรอบมาตรฐานคุณวุฒิ date=2010-08-18 , สำนักงานคณะกรรมการอุดมศึกษาแห่งชาติ-  การพัฒนารายละเอียดของหลักสูตร ตาม มคอ.2 และ TQF date=2016-03-04 
หมวดหมู่:การศึกษาในประเทศไทย
หมวดหมู่:การควบคุมคุณภาพ
ไฟป่าในประเทศโบลิเวีย พ.ศ. 2553

ไฟป่าในประเทศโบลิเวีย พ.ศ. 2553 เป็นเหตุการณ์ที่นำไปสู่การประกาศสถานการณ์ฉุกเฉินของรัฐบาลโบลิเวีย พบว่ามีไฟป่าเกิดขึ้นมากกว่า 25,000 จุดทั่วประเทศ กินพื้นที่กว่า 1.5 ล้านเฮกเตอร์ (3.7 ล้านเอเคอร์) ไฟป่าได้ผลาญทำลายบ้านเรือนไปเกือบ 60 หลังคาเรือน โบลิเวียไม่สามารถรับมือกับไฟป่าดังกล่าวได้ เนื่องจากมีเครื่องบินบรรทุกน้ำไม่เพียงพอ
จุดที่เกิดไฟป่าเพิ่มขึ้นอย่างรวดเร็วจาก 17,000 จุดเมื่อวันที่ 15 สิงหาคมไปเป็นอย่างน้อย 25,000 จุดในอีกสามวันต่อมา ไฟในบางจุดร้อนแรงเสียจนนักดับเพลิงไม่สามารถที่จะเข้าใกล้พอที่จะควบคุมเพลิงไว้ได้ เบย์มาร์ เบเซร์รา หัวหน้าเจ้าหน้าที่ป่าไม้ของโบลิเวีย ได้อธิบายถึงไฟป่าว่า "หายนะจริง ๆ นี่เป็นหายนะทางสิ่งแวดล้อมเลย เราพบกับไฟป่าที่มีความสูงกว่า 50 เมตรและกำลังลุกลามขึ้นเรื่อย ๆ และประเทศของเราไม่มีศักยภาพเพียงพอที่จะดับไฟนี้ได้"

**ความเสียหาย**
จนถึงปัจจุบัน ความเสียหายที่ร้ายแรงที่สุดเกิดขึ้นกับส่วนที่เป็นป่าฝนแอมะซอนของประเทศ ไฟป่าที่มีขนาดใหญ่ที่สุดพบบริเวณตะวันออกของประเทศติดกับชายแดนบราซิล ควันจากไฟป่าได้ส่งผลกระทบต่อเที่ยวบินจำนวนมากและทำให้ท่าอากาศยานขนาดเล็กต้องปิดให้บริการชั่วคราว
ถึงแม้ว่าควันจะมีเพิ่มมากขึ้นเรื่อย ๆ แต่ท่าอากาศยานหลักของโบลิเวียในเมืองซานตากรุซเดลาเซียร์รายังคงเปิดให้บริการตามปกติ ในขณะที่ท่าอากาศยานท้องถิ่น 23 แห่งปิดให้บริการแล้ว

**การขอความช่วยเหลือจากประเทศเพื่อนบ้าน**
เอโบ โมราเลส ประธานาธิบดีแห่งโบลิเวีย กล่าวว่า เขาได้ขอความช่วยเหลือจากประเทศเพื่อนบ้าน ได้แก่ บราซิลและอาร์เจนตินา เพื่อขอความช่วยเหลือในการดับไฟ แต่จนถึงวันที่ 21 สิงหาคม พ.ศ. 2553 ทั้งสองประเทศก็ยังมิได้ยื่นมือเข้ามาให้ความช่วยเหลือ

**สาเหตุ**
เนื่องจากชาวชนบทได้ใช้ไฟในการเตรียมพื้นที่สำหรับการเพาะปลูก ประกอบกับภาวะภัยแล้งอย่างหนักในปีนี้ ทำให้พืชแห้งจัด ไฟจึงลุกลามอย่างควบคุมไม่ได้ ประชาชนจำนวนมากที่ถูกบังคับให้ย้ายออกจากที่อยู่อาศัยเนื่องจากไฟป่าได้สวดขอฝน แต่พยากรณ์อากาศระบุว่า ไม่มีฝนที่สามารถทำนายได้เร็ว ๆ นี้เลย

**อ้างอิง**
หมวดหมู่:ภัยธรรมชาติในปี พ.ศ. 2553
หมวดหมู่:ไฟป่า
หมวดหมู่:อัคคีภัยในประเทศโบลิเวีย
เรเบลฮาร์ต

เรเบลฮาร์ต (Rebel Heart) เป็นเพลงของวงดนตรี โฟลค/ป๊อบ/ร็อค ชาวไอริช ชื่อวง เดอะคอรร์ส (“The Corrs”) ในอัลบั้มที่สามชื่ออินบลู (“In Blue”) เพลงนี้เป็นเพลงบรรเลง มีอิทธิพลดนตรีเซลติค ประกอบด้วย ไวโอลิน, “bodhran” (กลองของไอริชมีหนังแกะอยู่ข้างเดียว เป็นกลองตื้นๆ) และ “tin whistle” (เครื่องเป่าประเภทฟลุทของไอริช)
เพลงนี้แต่งได้อย่างยอดเยี่ยมโดย Sharon Corr เดิมเป็นส่วนหนึ่งของงานที่ทำให้ซีรีส์สี่ตอนชื่อ “Rebel Heart” ของ BBC ประเทศไอรแลนด์ ต่อมาภายหลังวง the Corrs ได้รวมเพลงนี้เข้ามาในอัลบัมด้วย เพลงนี้ได้รับการเสนอเข้าชิงรางวัลแกรมมี่ สาขาเพลงบรรเลงร่วมสมัยยอดเยี่ยม ในเดือนมกราคม 2001 เว็บไซต์ ของวง the Corrs เขียนถึงคำพูดของ Sharon ว่า
"ดิฉันแต่งเพลงนี้ในมาลิบู ตอนที่เรากำลังอัดอัลบัม “Talk on Corners” แล้วก็ทิ้งไว้เฉยๆอยู่นาน แล้วพอดี BBC ก็กำลังมองหาดนตรีสำหรับละครใหญ่เรื่อง “Easter Rising” ซึ่งเป็นเหตุการณ์ที่เกิดขึ้นในประเทศไอร์แลนด์ปี 1916 เพลงนี้มีความเป็นไอริชอยู่แล้ว และเราก็เพิ่มเสียงของ “tin whistle” และอย่างอื่นด้วยให้เข้ากับละคร"

**อ้างอิง**


**แหล่งข้อมูลอื่น**
  เว็บไซต์อย่างเป็นทางการ date=2005-03-02 
หมวดหมู่:เดอะ_คอรร์ส
อุทยานแห่งชาติกาซีรังคา

อุทยานแห่งชาติกาซีรังคา (Kaziranga National Park, কাজিৰঙা ৰাষ্ট্ৰীয় উদ্যান, Kazirônga Rastriyô Uddan) เป็นอุทยานแห่งชาติในอำเภอโคลาฆาต (Golaghat) และ นากาโอน (Nagaon) ของรัฐอัสสัม ประเทศอินเดีย เป็นมรดกโลกซึ่งเป็นถิ่นอาศัยของแรดอินเดียจำนวนมากถึงสองในสามของโลก รายงานจากสำมะโนที่จัดขึ้นในเดือนมีนาคม ค.ศ. 2018 ซึ่งร่วมดำเนินการโดยกรมป่าไม้ของรัฐบาลอัสสัมและองค์การนอกภาครัฐด้านสัตว์ป่าบางส่วนที่ได้รับการยอมรับ ประชากรแรดในอุทยานแห่งชาติกาซีรังคามี 2,413 ตัว ประกอบด้วยแรดวัยผู้ใหญ่ 1,641 ตัว (เพศผู้ 642 ตัว, เพศเมีย 793 ตัว, ไม่ทราบเพศ 206 ตัว); วัยรุ่น 387 ตัว (เพศผู้ 116 ตัว, เพศเมีย 149 ตัว, ไม่ทราบเพศ 122 ตัว); และวัยเด็ก 385 ตัว
กาซีรังคายังเชิดหน้าชูตาด้วยมีประชากรเสือโคร่งหนาแน่นที่สุดในหมู่พื้นที่คุ้มครองด้วยกันทั่วโลกและจัดตั้งเขตสงวนพันธุ์เสือขึ้นในปี ค.ศ. 2006 อุทยานยังเป็นบ้านและแหล่งขยายพันธุ์ของประชากรจำนวนมากของช้าง ควายป่า และ กวางบึง กาซีรังคายังเป็น พื้นที่สำคัญเพื่อการอนุรักษ์นก โดยองค์การชีวปักษานานาชาติ (Birdlife International) สำหรับเพื่อการอนุรักษ์นกท้องถิ่น เมื่อเปรียบเทียบกับเขตคุ้มครองอื่นๆในประเทศอินเดียกาซีรังคาประสบความสำเร็จในการอนุรักษ์สิ่งแวดล้อมทางธรรมชาติเป็นอย่างมาก และด้วยตำแหน่งที่อยู่ริมขอบของจุดที่มีความหลากหลายทางชีวภาพสูงของเทือกเขาหิมาลัยตะวันออก อุทยานจึงมีความหลากหลายทางสปีชีส์สูงอย่างเห็นได้ชัด
อุทยานแห่งชาติกาซีรังคาประกอบไปด้วยทุ่งหญ้ากว้างขวาง ลุ่มน้ำท่วมถึง และป่าไม้เขตร้อนหนาแน่น มีแม่น้ำไหลผ่านถึง 4 สายรวมถึงแม่น้ำพรหมบุตร และอุทยานยังประกอบด้วยแหล่งน้ำขนาดเล็กจำนวนมาก นอกจากนี้กาซีรังคาเป็นประเด็นในหนังสือหลายเล่ม เพลงหลายเพลง และเอกสารหลายๆเรื่อง อุทยานพึ่งฉลองครบรอบหนึ่งร้อยปีหลังมีการจัดตั้งเป็นป่าสงวนในปี ค.ศ. 1905

**อ้างอิง**
 Ghosh, S., Nandy, S., & Kumar, A. S. Rapid assessment of recent flood episode in Kaziranga National Park, Assam using remotely sensed satellite data. Current Science, 111(9), 1450–1451.

** อ่านเพิ่ม**
 location=Mumbai- location=ASSAM- location= Guwahati- location=Guwahati - location=India - location=Guwahati, India - location=New Delhi - location=London - Jaws of Death—a 2005 documentary by Gautam Saikia about Kaziranga animals being hit by vehicular traffic while crossing National Highway 37, winner of the Vatavaran Award.- location=New Delhi - url=https://semanticscholar.org/paper/394dc62e7c4c71f901b0199d55894c2cd466be2e - doi-access=free 

**แหล่งข้อมูลอื่น**
  เว็บไซต์ทางการของกาซีรังคา date=2022-06-19 - archive-date=14 February 2008- title= World Conservation Monitoring Centre -  Department of Environment and Forests (Government of Assam)–Kaziranga-  Chaity- A legend of Human-Animal bondage by Abhishek Chakraborty-  Best things to do in Kaziranga National Park-  Rhino census in India's Kaziranga park counts 12 more
หมวดหมู่:แหล่งมรดกโลกในประเทศอินเดีย
หมวดหมู่:อุทยานแห่งชาติในประเทศอินเดีย
พิมพา จันทร์ประสงค์

พิมพา จันทร์ประสงค์ (16 สิงหาคม พ.ศ. 2496 – 14 พฤษภาคม พ.ศ. 2561) เป็นนักการเมืองชาวไทย อดีตรัฐมนตรีประจำสำนักนายกรัฐมนตรีในรัฐบาลของนายชวน หลีกภัย อดีตรัฐมนตรีช่วยว่าการกระทรวงคมนาคมในรัฐบาลของนายบรรหาร ศิลปอาชา อดีตสมาชิกสภาผู้แทนราษฎรจังหวัดนนทบุรี 5 สมัย และอดีตกรรมการบริหารพรรคไทยรักไทย ต่อมาได้เป็นสมาชิกพรรคประชาธิปัตย์

**ประวัติ**
นางพิมพา จันทร์ประสงค์ เกิดเมื่อวันที่ 16 สิงหาคม พ.ศ. 2496 สำเร็จการศึกษา สาขาการจัดการทั่วไป จากมหาวิทยาลัยเกริก สมรสกับนายถวิล จันทร์ประสงค์ มีบุตร ได้แก่ นายธรรมศักดิ์ จันทร์ประสงค์ นางสาวจิตรา จันทร์ประสงค์ นางสาวสุภาวดี จันทร์ประสงค์ นายมานะศักดิ์ จันทร์ประสงค์ นางสาวทิวลิป จันทร์ประสงค์ และนายวันชนะ จันทร์ประสงค์

**การทำงาน**
นางพิมพา จันทร์ประสงค์ เข้าสู่การเมืองครั้งแรกในการเลือกตั้งสมาชิกสภาผู้แทนราษฎร พ.ศ. 2535 จากนั้นก็ได้รับการเลือกตั้งติดต่อกันเรื่อยมา รวมทั้งสิ้น 5 สมัย เคยดำรงตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2537 หรือคณะรัฐมนตรีไทย คณะที่ 50 ซึ่งได้รับโปรดเกล้าฯ แต่งตั้งให้เป็นรัฐมนตรีในคณะรัฐมนตรีเดียวกันกับผู้เป็นสามี คือ ถวิล จันทร์ประสงค์ และได้รับตำแหน่งรัฐมนตรีอีกครั้งในรัฐบาลของนายบรรหาร ศิลปอาชา หรือคณะรัฐมนตรีไทย คณะที่ 51 ในปี พ.ศ. 2539 ในตำแหน่งรัฐมนตรีช่วยว่าการกระทรวงคมนาคม
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ต่อมาในปี พ.ศ. 2556 ภายหลังจากพ้นโทษถูกตัดสิทธิทางการเมืองแล้ว พิมพาพร้อมกับนายมานะศักดิ์ บุตรชาย ได้เข้าเป็นสมาชิกพรรคประชาธิปัตย์   และได้รับการทาบทามจากทางพรรค เพื่อวางตัวให้เป็นผู้สมัคร ส.ส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในนามพรรคประชาธิปัตย์ แต่ได้ถึงแก่อนิจกรรมเสียก่อน 

**ถึงแก่อนิจกรรม**
นางพิมพาถึงแก่อนิจกรรมเมื่อวันจันทร์ที่ 14 พฤษภาคม พ.ศ. 2561 ด้วยโรคไตวายขณะอายุได้ 64 ปี  มีพิธีพระราชทานเพลิงศพเมื่อวันที่ 26 พฤษภาคม พ.ศ. 2561 ณ วัดศรีเรืองบุญ อำเภอบางกรวย จังหวัดนนทบุรี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางกรวย
หมวดหมู่:สกุลจันทร์ประสงค์
หมวดหมู่:นักการเมืองสตรีชาวไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:พรรคชาติไทย
หมวดหมู่:พรรคพลังธรรม
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลในประวัติศาสตร์ไทย พ.ศ. 2516–2544
สมหมาย ภาษี

สมหมาย ภาษี อดีตรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา อดีตรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ อดีตรองปลัดกระทรวงการคลัง และอดีตประธานกรรมการด้านความยั่งยืน กำกับดูแลกิจการ และบริหารความเสี่ยง บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)

**ประวัติ**
สมหมาย ภาษี เกิดเมื่อวันที่ 26 มิถุนายน พ.ศ. 2487 สำเร็จการศึกษาปริญญาตรีเศรษฐศาสตร์บัณฑิต (เกียรตินิยมดี) ในปี พ.ศ. 2510 และปริญญาโทสาขาเดียวกัน ในปี พ.ศ. 2513 จากมหาวิทยาลัยธรรมศาสตร์ จากนั้นได้เข้าศึกษาปริญญาโทด้านการวางแผนและพัฒนา ที่มหาวิทยาลัยวานเดอร์บิวล์ ประเทศสหรัฐอเมริกา และหลักสูตรการป้องกันราชอาณาจักร (วปอ.) รุ่นที่ 37 จากวิทยาลัยป้องกันราชอาณาจักร

**การทำงาน**
สมหมาย ภาษี เคยดำรงตำแหน่งผู้ช่วยเลขานุการรัฐมนตรีว่าการกระทรวงการคลัง (นายสมหมาย ฮุนตระกูล) เมื่อปี พ.ศ. 2524 จากนั้นได้เข้ามารับตำแหน่งรองผู้ว่าการฝ่ายบริหาร การทางพิเศษแห่งประเทศไทย ในระหว่างปี พ.ศ. 2525 - พ.ศ. 2528 จากนั้นจึงกลับเข้ารับราชการในกระทรวงการคลัง ในตำแหน่งผู้เชี่ยวชาญด้านเงินกู้ ในปี พ.ศ. 2533 เป็นรองผู้อำนวยการสำนักงานเศรษฐกิจการคลัง ในปี พ.ศ. 2537 เป็นผู้ตรวจราชการกระทรวง ผู้อำนวยการสำนักงานเศรษฐกิจการคลัง และก้าวขึ้นสู่ตำแหน่งรองปลัดกระทรวงการคลัง ในปี พ.ศ. 2541 จนเกษียณอายุราชการ
สมหมาย ภาษี มีประสบการณ์ด้านการเงินการธนาคารโดยเคยเป็นประธานกรรมการบริหารธนาคารทหารไทย ในระหว่างปี พ.ศ. 2546 - 2549 นอกจากนี้สมหมายยังได้รับการแต่งตั้งให้เป็นประธานกรรมการสายการบินนกแอร์ ตั้งแต่วันที่ 11 กันยายน 2560
สมหมาย ภาษี เข้ามารับตำแหน่งสำคัญในด้านการเงินการคลังอีกครั้ง เมื่อได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ ซึ่งจัดตั้งขึ้นหลังการรัฐประหารในประเทศไทย พ.ศ. 2549 แต่ต้องพ้นจากตำแหน่งตามรัฐธรรมนูญแห่งราชอาณาจักรไทยมาตรา 182 (3) เนื่องจากศาลอาญา พิพากษาเมื่อวันที่ 13 ธันวาคม พ.ศ. 2550 ตัดสินจำคุก 2 ปี โดยไม่รอลงอาญา จากกรณีการปฏิบัติหน้าที่โดยมิชอบในการสั่งพักงาน นายทัศพงษ์ วิชชุประภา ผู้บริหารบริษัท ไทยเดินเรือทะเล จำกัด เมื่อปี พ.ศ. 2547
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558

**เครื่องราชอิสริยาภรณ์**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:นักธุรกิจชาวไทย
หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แองเจิ้ลสาวพิทักษ์จักรวาล

แองเจิ้ลสาวพิทักษ์จักรวาล หรือ แกแล็คซี่ แองเจล รูน (Gyarakushī Enjeru) (Galaxy Angel II) เป็นอนิเมะภาคต่อของแกแล็คซี่ แองเจล ผลิตโดย BROCCOLI แนว sci-fi comady ตั้งแต่วันเดือนตุลาคม ปี ค.ศ. 2006 จนจบ ในเมืองไทยฉายที่แก๊งการ์ตูน แชนแนล และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์ 

**เนื้อเรื่อง**
เรื่องราวของ "แองเจิ้ลสาวพิทักษ์จักรวาล" จะเป็นเรื่องราวของหน่วย หน่วยรูนแองเจิ้ล มีหน้าที่หลักคือค้นหา เทคโนโลยีที่สาบสูญ ของ ของชาวทราสบาส เพื่อนำมาใช้งานรักษาความสงบสุขของดาวสบาส และ ต้องเข้าไปพัวพันกับสงครามต่างๆ

**ตัวละคร**

**หน่วยรูนแองเจิ้ล**
แอพปริคอท ซากุราบะ  (ริโกะ)
น้องสาวมิวฟิล มีนิสัยร่าเริงและมีมนุษยสัมพันธ์ดี ทำอาหารเก่งกว่าพี่สาวของเธอ 
*อานิช อาจิส
สาวห้าวบ้าพลัง ชื่นชอบการขโมยของและติดหนี้สินจากหลายแห่ง ไม่ถูกชะตากับเรื่องโลคลาภ คอยต่อล้อต่อเถียงกับลิลลี่เป็นประจำ
*ลิลลี่ C. เชอร์เบต
สาวเงียบผู้ชื่นชอบวิถีแห่งซามูไร มักต่อล้อต่อเถียงกับอานิซบ่อยครั้งตั้งแต่เมื่อครั้งที่เธอเข้ารับราชการพร้อมกับอานิซ
*นาโนนาโน พุดดิ้ง
แอนดรอย์สาว เป็นลูกสาวของวานิลลา H. มีความสามารถในการรวมร่างได้อย่างไร้ขีดจำกัด
*คาลัวร์/เตกีลา มาโจรัม พากย์โดย อายะ ฮิราโนะ
หญิงสาว2บุคลิก ชื่นชอบการปรุงยาและเครื่องสำอาง เมื่อเป็นคาลัวร์จะมีนิสัยอ่อนไหวและอ่อนหวาน พูดจาไพเราะ แต่เมื่อเปลี่ยนเป็นเตกีร่า จะมีนิสัยห้าวหาญและไม่กลัวใคร  
*อิซาโยอิ นัตสึเมะ  :สมาชิกคนที่6ของหน่วยรูนแองเจิล(ไม่ปรากฏตัวในอนิเมะ ชื่อคล้ายคลึงกับ  date=2010-05-26  อิซาโยอิ ซาคุยะ  มีการสันษฐานจากคนอ่านมังงะว่าอาจเป็นพี่ น้องกัน)
*คาซึยะ ชิรานามิ
*โรเซล มาติอุส

**ตัวละครอื่น**
คุเฮน บาม 
*ผู้การอิซาเบลล่า 

**หน่วยมูนแองเจิ้ล**
มิลฟิล ซากุราบะ 
*ฟอร์เต้ สโตลเล่น
*รันฟา ฟรานบัวส์ 
*มินต์ บลองมังคซ
*วานิลา เอส
*คาราสุมะ จิโตเสะ

**รายชื่อตอน**

**ดูเพิ่ม**
แกแล็คซี่ แองเจล

**แหล่งข้อมูลอื่น**
  BROCCOLI's official Project G.A. website -  Official site for Angel-Rune 
หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:อนิเมะ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:แซทเทลไลท์
วัดราษฎร์สามัคคี (ตำบลโพนทราย)

วัดราษฎร์สามัคคี  เดิมมีชื่อว่า  วัดโพธิ์ไทร ตั้งอยู่หมู่ที่ 3 ตำบลโพนทราย อำเภอเมืองมุกดาหาร จังหวัดมุกดาหาร สังกัดคณะสงฆ์มหานิกาย โดยมี เจ้าคุณพระยา มาก่อสร้างวัดในสมัยนั้น ในพื้นที่ 3 ไร่ 80 ตารางวา  สิ่งก่อสร้างในวัดมี กุฎิสงฆ์ 2 หลัง ศาลาการเปรียญ กว้าง 16 เมตร ยาว 26 เมตร 1 หลัง โรงครัว 1 หลัง ห้องสุขา 8 ห้อง อุโบสถ 1 หลัง
วัดราษฎร์สามัคคีตั้งวัด เมื่อ พ.ศ. 2456 ได้รับพระราชทานวิสุงคามสีมา เมื่อ พ.ศ. 2458  เขตวิสุงคามสีมายาว 5 วา 2 ศอก 1 คืบ 4 นิ้ว  กว้าง 4 วา 1 ศอก 1 คืบ 
ก่อสร้างอุโบสถครั้งแรก เมื่อปี พ.ศ. 2440 โดยเจ้าคุณพระยาและสมโภชน์เมื่อปี พ.ศ. 2456 สร้างอุโบสถครั้งที่ 2 เมื่อปี พ.ศ. 2514 จนแล้วเสร็จเมื่อปี พ.ศ. 2517 สร้างอุโบสถครั้งที่3เมื่อปี พ.ศ. 2540 จนแล้วเสร็จเมื่อปี พ.ศ. 2544 โดยใช้งบประมาณทั้งสิ้น 1,033,354 บาท (หนึ่งล้านสามหมื่นสามพันสามร้อยบาทถ้วน)

**รายนามเจ้าอาวาส**
# หลวงพ่อทุม ตั้งแต่ พ.ศ. 2401 – 2426
# หลวงปู่แคน ตั้งแต่ พ.ศ. 2427 – 2449
# หลวงปู่สน   ตั้งแต่ พ.ศ. 2450 – 2470
# มีพระมาจำพรรษาเป็นครั้งคราว ตั้งแต่ พ.ศ. 2471 - 2481
# พระหล่ำ ตั้งแต่ พ.ศ. 2482 – 2488
# พระดี ตั้งแต่ พ.ศ. 2489 – 2494
# หลวงปู่แสง   ตั้งแต่ พ.ศ. 2495 – 2498
# พระอธิการทองหลัง จันทโร ตั้งแต่ พ.ศ. 2499 – 2507
# เจ้าอธิการสมัย  ปริปุณโณ ตั้งแต่ พ.ศ. 2508 – 2528
# พระอธิการอารีย์ ตั้งแต่ พ.ศ. 2528 – 2534
# พระครูนันทมงคลธรรม ตั้งแต่ พ.ศ. 2534 – 2549
# พระดิเรก  อภินนฺโท ตั้งแต่ พ.ศ. 2549 – ปัจจุบัน

**อ้างอิง**
ราษฎร์สามัคคี
หมวดหมู่:สิ่งก่อสร้างในอำเภอเมืองมุกดาหาร
สถานีวอสตอค

สถานีวอสตอค (translit=stántsiya Vostók) เป็นสถานีวิจัยในทวีปแอนตาร์กติกาของรัสเซีย (อดีตสหภาพโซเวียต) ที่ซึ่งสามารถตรวจวัดอุณหภูมิที่ต่ำที่สุดบนโลกเท่าที่เคยบันทึก โดยวัดได้ abbr=off สถานีดังกล่าวทำการวิจัยเกี่ยวกับการเจาะแกนน้ำแข็งและการวัดความเข้มข้นของสนามแม่เหล็ก วอสตอคหรือวัสตอค (เป็นภาษารัสเซียหมายถึง "ตะวันออก") ตั้งชื่อตามชื่อเรือของฟาเบียน ฟอน เบลลิงส์เฮาเซิน นักสำรวจทวีปแอนตาร์กติกา 

**รายละเอียด**
ภาพแกนน้ำแข็งซึ่งถูกเจาะขึ้นที่สถานีวอสตอค บางส่วนของสถานีเห็นอยู่ด้านหลัง 
สถานีวิจัยวอสตอคตั้งอยู่จากขั้วโลกใต้ราว 1,300 กิโลเมตร บนใจกลางแผ่นน้ำแข็งแอนตาร์กติกตะวันออกภายในพื้นที่ออสเตรเลียนแอนตาร์กติกเทร์ริทอรี แต่เนื่องจากออสเตรเลียเป็นประเทศผู้ลงนามในระบบสนธิสัญญาแอนตาร์กติก ทำให้ออสเตรเลียไม่ได้ใช้สิทธิ์ความเป็นอธิปไตยเหนือพื้นที่ดังกล่าว 
สถานีวอสตอคตั้งอยู่ใกล้กับบริเวณที่เหมาะสำหรับการสังเกตการเปลี่ยนแปลงทรงกลมสนามแม่เหล็กโลก การศึกษาอื่น ๆ เกี่ยวข้องกับธรณีฟิสิกส์ การแพทย์ วิชาการแผ่รังสีและภูมิอากาศวิทยา
สถานีดังกล่าวตั้งอยู่เหนือระดับน้ำทะเล m และเป็นหนึ่งในสถานีวิจัยที่ตั้งอยู่ห่างไกลที่สุดบนทวีปแอนตาร์กติกา สถานีดังกล่าวได้รับเสบียงจากสถานีมีร์นืย ซึ่งตั้งอยู่บนชายฝั่งของทวีป สถานีดังกล่าวมีนักวิทยาศาสตร์และวิศวกรทำงานอยู่ 25 คนในฤดูร้อน แต่ในช่วงฤดูหนาว จำนวนผู้ที่ทำงานลดเหลือ 13 คน

**อ้างอิง**

**แหล่งข้อมูลอื่น**
  Official website Arctic and Antarctic Research Institute date=11 July 2018 -  Vostok Station page-  Vostok average temperature data-  Vostok current met data-  Antarctic Connection article on Vostok Station-  COMNAP Antarctic Facilities-  COMNAP Antarctic Facilities Map
หมวดหมู่:ก่อตั้งในปี พ.ศ. 2500
หมวดหมู่:การสำรวจขั้วโลก
ลามาลินเช

ไฟล์:La Malinche statue.jpg|thumb|300px|อนุสาวรีย์ลามาลินเช เป็นส่วนหนึ่งของ Monumento al Mestizaje ในกรุงเม็กซิโกซิตี
ลามาลินเช (La Malinche); ประมาณ พ.ศ. 2039 หรือ พ.ศ. 2048 - ประมาณ พ.ศ. 2072) หรือที่รู้จักในชื่อ มาลินต์ซิน (Malintzin), มารีนัลลี (Malinalli) หรือ ดอญญามารินา (Doña Marina) เป็นสตรีชาวนาอัวจากชายฝั่งอ่าวเม็กซิโกผู้มีบทบาทสำคัญในการยึดครองเม็กซิโกของชาวสเปน เธอทำหน้าที่เป็นล่าม ที่ปรึกษา และสื่อกลางระหว่างชาวสเปนกับชนพื้นเมือง เธอทำหน้าที่นี้แก่เอร์นัน กอร์เตส เธอเป็นหนึ่งในทาสชาวพื้นเมืองยี่สิบคนที่กอร์เตสได้รับมอบมาจากดินแดนโปโตนชันในปี พ.ศ. 2062 หลังจากนั้นเธอได้กลายเป็นชู้รักของกอร์เตสและให้กำเนิดบุตรชายคนแรกชื่อ มาร์ติน กอร์เตส ซึ่งถือเป็นชาวเมสติโซ (บุตรระหว่างชนพื้นเมืองกับคนผิวขาว) คนแรก ๆ

**อ้างอิง**
  Hernando Cortes on the Web : Malinche / Doña Marina date=2004-12-12  (resources)-  Pre-Columbian Women date=2018-08-08 -  "Reinterpreting Malinche" date=2006-01-12  by John Taylor, Ex Post Facto (2000)-  Leyenda y nacionalismo: alegorías de la derrota en La Malinche y Florinda "La Cava", Spanish-language article by Juan F. Maura comparing La Cava and Mexican Malinche.- Díaz del Castillo, Bernal (1963) 1632. The Conquest of New Spain. J. M. Cohen (trans.). London: The Folio Society.- Maura, Juan Francisco.Women in the Conquest of the Americas. Translated by John F. Deredita. New York: Peter Lang, 1997.- (Spanish) Maura, Juan Francisco. Españolas de ultramar. Valencia: Universidad de Valencia, 2005. - Traditions and Encounters - A Global Perspective on the Past, by Bentley and Ziegler.
1529
หมวดหมู่:บุคคลที่เกิดในคริสต์ทศวรรษ 1490
หมวดหมู่:บุคคลที่เกิดในคริสต์ทศวรรษ 1500
ลามาลินเช
สาวน้อยมหัศจรรย์ Wonder G

สาวน้อยมหัศจรรย์ Wonder G เป็นละครโทรทัศน์ประเภทฮีโร่แปลงร่าง หรือโทคุซัทสึ ผลิตโดยกันตนา กำกับโดย อนุวัฒน์ ถนอมรอด บทประพันธ์โดย ปันฝัน บทโทรทัศน์โดย ทียา ออกอากาศทางสถานีวิทยุโทรทัศน์สีกองทัพบกช่อง7 เวลา 18.15 - 18.40 น. โดยประมาณทุกวันจันทร์-ศุกร์ โดยเริ่มออกอากาศตั้งแต่วันที่ 29 มิถุนายน พ.ศ. 2553 จนถึงวันที่ 2 กันยายน พ.ศ. 2553

**เนื้อเรื่อง**

**ตัวละคร**

**ตัวละครหลัก**
วันใส / Wonder G (วันเดอร์ จี)
เด็กสาวมัธยมธรรมชาติ มีนิสัยซุ่มซ่าม ชื่นชอบเรื่องราววิทยศาสตร์เป็นชีวิตจิตใจ แอบชอบแทนอยู่ลึกๆแต่ไม่กล้าบอกรัก
G (จี)
สะเก็ดดาวแห่งความดี เปล่งแสงเป็นสีชมพู มีพลังในการดึงเอาพลังแห่งความดีของดาวและตำนานต่างๆบนโลกเพื่อใช้ต่อกรกับDT
ทัศนัย (แทน)
เพื่อนในละแวกบ้านและเป็นรุ่นพี่ที่โรงเรียนของวันใส สนใจเรื่องดาราศาสตร์และตำนานนิยายต่างๆบนโลก ชื่นชมในความสามารถของวันเดอร์ จีและหวังว่าจะเป็นผู้ช่วยที่ดีของวันเดอร์ จี
วรัญญา (รัน)
พี่สาวของวันใสและวิน เป็นแพทย์ในโรงพยาบาลเอกชนแห่งหนึ่ง
ทศพล
คุณอาของแทน เป็นนักวิทยาศาสตร์ที่เชื่อว่าเรื่องราวเหนือธรรมชาติเกิดขึ้นจริง มีความต้องการที่จะนำตัววันเดอร์ จี ไปทดลอง
วิน
น้องชายของรันและวันใส เป็นเด็กซุกซนและรู้เรื่องที่วันใสแปลงร่างเป็นวันเดอร์ จี คอยเป็นพ่อสื่อให้กับวันใสกับแทน
พิภพ
คู่แข่งของทศพล คอยหาทางขโมยผลงานของทศพลมาเป็นของตนเองไม่ว่าจะใช้วิธีใดก็ตาม
นิลาวัลย์
แม่ของรัน,วันใส และ วิน เป็นสาวทำงานที่มีงานยุ่งตลอดทั้งวัน มักคอยบ่นและจู้จี้กับความไม่เอาไหนของวันใสอยู่บ่อยครั้ง
ชนะ
พ่อของแทน เป็นคนอารมณ์ดี แอบชอบนิลาวัลย์อยู่ลึกๆ จึงคอยหาทางตีสนิทกับนิลาวัลย์

**ศัตรูของ วันเดอร์ จี**
DT (DesTroy star)
สะเก็ดดาวแห่งความชั่วร้าย เปล่งแสงสีน้ำเงิน มีพลังในการดึงด้านมืดของดวงดาวต่างๆรวมไปถึงดึงตัวร้ายจากตำนานต่างๆบนโลกมนุษย์เพื่อใช้ในการยึดครองจักรวาล คอยหลอกใช้มนุษย์หรือแม้แต่ดาวแต่ละดวงเพื่อเป็นฐานพลังความชั่วร้ายให้แก่ตน
แม้ในตอนแรกDT จะถูกวันเดอร์ จี จัดการร่างสลายไปแต่สามารถคืนชีพขึ้นมาได้ ทำให้ไม่มีจุดอ่อนแต่อย่างใด
นิกซ์
ไฮดรา

**ตัวละครรับเชิญประจำตอน**
ภูมิ
จิตรกรที่มาช่วยสอนแทนอาจารย์ในโรงเรียนของวันใสที่ติดธุระบางอย่าง มักโดนคนอื่นดูถูกงานฝีมือของตนว่าอ่อนด้อย โดนDT ใช้เป็นเครื่องมือในการล้างแค้นวันเดอร์ จี โดยการยืมพลังด้านมืดของราศีเมถุนมาใช้ สามารถสร้างมิติกักขังผู้คนด้วยพู่กันวิเศษจนทำให้เกิดภาพความหวาดกลัวที่เสมือนจริงขึ้นมา

**ตัวละครรับเชิญที่ยังมีบทบาทอยู่**
แม็ก
เพื่อนในโรงเรียนมัธยมของวันใส มีนิสัยเอาแต่ใจ ขี้โอ่ และชอบข่มเหงผู้อื่นเนื่องจากทางบ้านมีฐานะร่ำรวย

**นักแสดง**

**นักแสดงหลัก**
 อาเมเรีย จาคอป แสดงเป็น วันใส / วันเดอร์ จี , จี- ธีรภัทร์ แย้มศรี แสดงเป็น ทัศนัย (แทน)- เจษยา เวียงเกตุ แสดงเป็น วรัญญา (รัน) - นันทศัย พิศลยบุตร แสดงเป็น ทศพล- ศราวุธ นวแสงอรุณ แสดงเป็น พิภพ- มณฑล สุรวิทย์ธรรมะ แสดงเป็น วิน- กันตา ดานาว แสดงเป็น นิลาวัลย์- อธิวัฒน์ สนิทวงศ์ ณ อยุธยา แสดงเป็น ชนะ- ปีเตอร์ กัลป์- วรภร เลิศเกียรติไพบูลย์ แสดงเป็น DT

**นักแสดงรับเชิญ**
 ณัทชาภา พลบูรณ์- ภูมิพัฒน์ สังขวิภาพจพิบูล แสดงเป็น แม็ก- วัชรชัย สัตย์พิทักษ์ แสดงเป็น ภูมิ- ธนโชติ อ่อนจันทร์ประเสริฐ แสดงเป็น ต้น- ณพสิทธิ์ เที่ยงธรรม- สุธิพร เมธา แสดงเป็น ไฮดรา- รุ่งระวี บริจินดากุล แสดงเป็น นิกซ์
*ด.ช.ภูริทัต ชุติวัฒน์ขจรชัย แสดงเป็น ออก้า
*ด.ญ.ณิชชา เจนจิตรานนท์ แสดงเป็น มีน

**รายชื่อตอน**
# มหัศจรรย์วันเดอร์จี
# ภาพลวงตา
# ปีศาจแห่งท้องทะเล
# คู่มรณะ

**หมายเหตุ**

**แหล่งข้อมูลอื่น**
  กันตนา
หมวดหมู่:ละครโทรทัศน์
หมวดหมู่:ละครโทรทัศน์ไทย
หมวดหมู่:วัดในจังหวัดมุกดาหาร

มุกดาหาร
มุกดาหาร
หมวดหมู่:ศาสนสถานในจังหวัดมุกดาหาร
หมวดหมู่:ศาสนาพุทธในจังหวัดมุกดาหาร
สถานีวิทยุกระจายเสียงเพื่อการเกษตร

พ.ศ. 2503 พลเอกสุรจิต  จารุเศรณี รัฐมนตรีว่าการกระทรวงเกษตรและสหกรณ์สมัยนั้น ได้พิจารณาเห็นว่ามีสถานีวิทยุจำนวนมากในประเทศไทยจึงน่าจะมีสถานีวิทยุฯ เพื่อเป็นสื่อในการถ่ายทอดความรู้และวิชาการทางด้านการเกษตรให้เกษตรกรได้นำไปปรับปรุงการทำไร่นารวมทั้งเผยแพร่ข่าวโดยเฉพาะข่าวราคาสินค้าเกษตรกรรมซึ่งมีความสำคัญต่อเกษตรกรอย่างยิ่งซึ่งเกษตรกร ควรจะได้รับทราบความเคลื่อนไหวของผลิตผลการเกษตรทั้งภายในและต่างประเทศทุกระยะ เพื่อจะได้วางแผนการผลิตได้ถูกต้องโดยได้รับผลกำไรสูงสุดและไม่ถูกเอาเปรียบจากพ่อค้าคนกลางและข่าวดินฟ้าอากาศซึ่งมีความเกี่ยวข้องกับการเพาะปลูกและเพื่อเตรียมการในด้านการเกษตรและหลีกเลี่ยงภัยธรรมชาติในขณะนั้น พลเอกสุรจิต จารุเศรณีดำรงตำแหน่งอธิบดีกรมประชาสัมพันธ์ได้จัดตั้งคณะกรรมการร่วมระหว่างกระทรวงเกษตรและสหกรณ์กับกรมประชาสัมพันธ์ดำเนินการกระจายเสียงวิทยุการเกษตรขึ้นโดยใช้ห้องส่งกระจายเสียงของสถานีวิทยุ ปชส.8 ที่ซอยอารีย์ ถนนพหลโยธิน ซึ่งเดิมเป็นห้องส่งกระจายเสียงภาคภาษาจีน 

** ประวัติ**
สถานีวิทยุกระจายเสียงเพื่อการเกษตร เริ่มดำเนินการกระจายเสียงครั้งแรกเมื่อวันที่ 22 มกราคม พ.ศ. 2509 โดยมีพลเอกสุรจิต จารุเศรณี เป็นประธานกรรมการโดยให้กรมประชาสัมพันธ์รับผิดชอบในด้านห้องส่งกระจายเสียง เครื่องส่งกระจายเสียงและเทคนิคการกระจายเสียงส่วนกระทรวงเกษตรฯรับผิดชอบเกี่ยวกับการผลิตรายการกระจายเสียงทั้งหมด โดยใช้ชื่อว่า สถานีวิทยุ ปชส.8 วิทยุการเกษตร ส่งกระจายเสียงในระบบ เอ เอ็ม ความถี่ 1386 กิโลเฮิรตซ์ ด้วย กำลังส่ง 10 กิโลวัตต์ เมื่อวันที่ 1 เมษายน พ.ศ. 2509 กระทรวงเกษตรและสหกรณ์ ได้โอนงานสถานีวิทยุ ปชส.8วิทยุการเกษตร ไปขึ้นกับกรมกสิกรรม ม.จ.จักรพันธ์เพ็ญศิริ จักรพันธ์ อธิบดีกรมกสิกรรมสมัยนั้น ทรงเป็นประธานกรรมการสถานีวิทยุ ปชส.8วิทยุการเกษตรต่อมาในปี2511มีการสถาปนากรมส่งเสริมการเกษตรขึ้นกระทรวงเกษตรและสหกรณ์ได้ โอนงานสถานีวิทยุ ปชส.8 วิทยุการเกษตร ไปอยู่ในความควบคุมดูแลของฝ่ายประชาสัมพันธ์ กองเกษตรสัมพันธ์ กรมส่งเสริมการเกษตร และในปี 2524 กรมส่งเสริมการเกษตร ขออนุมัติสำนักงาน กพ แยกงานสถานีวิทยุ ปชส.8 วิทยุการเกษตร มาจัดตั้งเป็น ฝ่ายวิทยุการเกษตร สังกัด กองเกษตรสัมพันธ์ เช่นเดิม (ปัจจุบันฝ่ายวิทยุการเกษตร สังกัดสำนักพัฒนาการถ่ายทอดเทคโนโลยี กรมส่งเสริมการเกษตร) และในปี 2528 ได้เปลื่ยนชื่อใหม่จากสถานีวิทยุ ปชส.8 วิทยุการเกษตร เป็น สถานีวิทยุกระจายเสียงเพื่อการเกษตร

**การออกอากาศ**
ปัจจุบันสถานีวิทยุกระจายเสียงเพื่อการเกษตร ได้จัดทำรายการ ณ ห้องส่งสถานีวิทยุกระจายเสียงเพื่อการเกษตร  อาคารสถานีวิทยุกระจายเสียงเพื่อการเกษตร ณ เกษตรกลางบางเขน และ ส่งออกอากาศ ณ อาคารเครื่องส่งกระจายเสียง สถานีวิทยุกระจายเสียงเพื่อการเกษตร ศูนย์วิจัยข้าว อำเภอธัญบุรี จังหวัดปทุมธานี เพราะพื้นที่เกษตรกลางบางเขนอยู่ในเขตทางขึ้นลงของเครื่องบินของท่าอากาศยานนานาชาติดอนเมือง และท่าอากาศยานทหารดอนเมือง (บน.6) จึงไม่สามารถตั้งเสาอากาศด้วยความสูงได้ เช่นเดียวกับสถานีวิทยุกระจายเสียงมหาวิทยาลัยเกษตรศาสตร์ จึงต้องส่งออกอากาศด้วยการถ่ายทอดสัญญาณไป  ณ อำเภอธัญบุรี

**ดูเพิ่ม**
 กรมส่งเสริมการเกษตร

**อ้างอิง ==
การทหารจำลอง

การทหารจำลอง (Virtual Military) เป็นแบบจำลองการปฏิบัติงานทางการทหารโดยองค์กรการทหารจำลอง (VMO) องค์กรการทหารจำลองโดยทั่วไปมีการแสดงตนบนอินเทอร์เน็ตเช่นเดียวกับองค์กรการทหารจริงๆไม่ถึง 25 องค์กร องค์กรการทหารจำลองที่มีการใช้งานในปัจจุบันมีหลายพันคนที่เกี่ยวข้อง คล้ายกับพวกกลุ่มคนเล่นเกมที่รวมตัวกัน แต่ที่แตกตกต่างกันคือ องค์กรการทหารจำลองเป็นกลุ่มเน้นเหมือนชีวิตจริงมากที่สุด

**ระบบ Realism และ Immersion**
องค์กรทหารจำลองแต่ละที่จะเลือกใช้ระบบ immersive หรือ realism หรือใช้ทั้ง2อย่าง โดย องค์กรทหารจำลองทั้งหมดจะมีการรวมคะแนน และนำไปใช้ระบบโลจิสติกของการทหาร รวมทั้งรูปแบบเศรษฐศาสตร์ด้วย ตัวเลือกทั้ง 2 ตัวนี้จึงเป็นที่น่าสนใจและนิยมกัน ซึ่งเป็นสิ่งที่มีประโยชน์กับลูกศิษย์

**ดูเพิ่ม**
 สนามรบจำลอง
หมวดหมู่:ชุมชนเสมือน
รางวัลพระราชทานพระสุรัสวดี ครั้งที่ 13 ประจำปี พ.ศ. 2532

รางวัลพระราชทานพระสุรัสวดี ครั้งที่ 13 ประจำปี พ.ศ. 2532 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 18 พฤศจิกายน พ.ศ. 2532 ณ ห้องส่งใหญ่ สถานีโทรทัศน์สีกองทัพบกช่อง 7 

**ผู้ได้รับรางวัล**

**ตุ๊กตาทอง**

**รางวัลตุ๊กตาทอง**

**รางวัลพิเศษ ดาราทอง และ ตุ๊กตาเงิน**

**อ้างอิง**
 http://www.thaifilm.com/awardsDetail.asp?id=49 date=2011-11-02 
หมวดหมู่:รางวัลตุ๊กตาทอง
หมวดหมู่:พ.ศ. 2532
รางวัลพระราชทานพระสุรัสวดี ครั้งที่ 12 ประจำปี พ.ศ. 2531

รางวัลพระราชทานพระสุรัสวดี ครั้งที่ 12 ประจำปี พ.ศ. 2531 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 26 พฤศจิกายน พ.ศ. 2531  ณ ห้องส่งใหญ่ สถานีโทรทัศน์สีกองทัพบกช่อง 7 

**ผู้ได้รับรางวัล**

**ตุ๊กตาทอง**

**รางวัลตุ๊กตาทอง**

**รางวัลพิเศษ ตุ๊กตาเงิน**

**อ้างอิง**
 http://www.thaifilm.com/awardsDetail.asp?id=50 date=2010-02-11 - http://topicstock.pantip.com/chalermthai/topicstock/2007/05/A5393409/A5393409.html
หมวดหมู่:รางวัลตุ๊กตาทอง
หมวดหมู่:พ.ศ. 2531
รางวัลพระราชทานพระสุรัสวดี ครั้งที่ 15 ประจำปี พ.ศ. 2534

รางวัลพระราชทานพระสุรัสวดี ครั้งที่ 15 ประจำปี พ.ศ. 2534 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผล ณ ห้องส่งใหญ่ สถานีโทรทัศน์สีกองทัพบกช่อง 7 

**ผู้ได้รับรางวัล**

**ตุ๊กตาทอง**

**รางวัลตุ๊กตาทอง**

**รางวัลพิเศษ**

**อ้างอิง**
 http://www.thaifilm.com/awardsDetail.asp?id=47 date=2011-08-24 
หมวดหมู่:รางวัลตุ๊กตาทอง
หมวดหมู่:พ.ศ. 2534
โพรเฟสเซอร์ กรีน

สตีเฟน พอล แมนเดอร์สัน (Stephen Paul Manderson) เกิดเมื่อวันที่ 27 พฤศจิกายน ค.ศ. 1983 ที่อีสต์ลอนดอน ประเทศอังกฤษ เป็นที่รู้จักในชื่อ โพรเฟสเซอร์ กรีน (Professor Green) เป็นแร็ปเปอร์ชาวอังกฤษ เขาเซ็นสัญญากับค่ายเดอะบีตส์ ดำเนินงานโดยไมก์ สกินเนอร์และเท็ด เมย์เฮม เขาอยู่ในสังกัดจนถึงวันที่ 12 กุมภาพันธ์ ค.ศ. 2008 ต่อมาเขาชนะในการแข่งขัน จัมป์ออฟมายสเปซ ซึ่งเป็นการแข่งขันดวลการแร็ป ชนะเงิน 50,000 ปอนด์ เมื่อเดือนกรกฎาคม ค.ศ. 2009 ในปี 2009 เขาทำงานร่วมกับลิลี อัลเลน ในทัวร์คอนเสิร์ตของเธอในปี 2009
เมื่อเขาอายุ 18 ปี เขาออกมิกซ์เทปชุดแรกชื่อชุด  Lecture #1 ออกในปี 2006 ปัจจุบันเขาเซ็นสัญญากับค่ายเวอร์จินเรเคิดส์ ออกซิงเกิล  "I Need You Tonight" เขายังได้ร่วมงานกับลิลี อัลเลน ในเพลง "Just Be Good to Green" เขายังออกทัวร์ร่วมกับแร็ปเปอร์อเมริกัน เดอะเกม ในลอนดอน

**อ้างอิง**
หมวดหมู่:แร็ปเปอร์อังกฤษ
หมวดหมู่:ผู้เขียนอัตชีวประวัติชาวสหราชอาณาจักร
หมวดหมู่:ผู้รอดชีวิตจากการถูกแทง
นกอีเสือลาย

นกอีเสือลาย หรือ นกอีเสือลายเสือ (Tiger shrike, Thick-billed shrike) เป็นนกจับคอนขนาดเล็กในสกุล Lanius ในวงศ์นกอีเสือ (Laniidae) มีถิ่นอาศัยในแถบเอเชียตะวันออก มักพบอยู่ตามลำพัง กินสัตว์ขนาดเล็กเป็นอาหาร ทำรังบนต้นไม้ วางไข่ 3-6 ใบ

**ลักษณะ**
นกอีเสือลายมีแถบหนาสีดำคาดตา จะงอยปากเป็นสีดำ หางสั้น ด้านใต้ของลำตัวเป็นสีขาว กระหม่อมและท้ายทอยมีสีเทา ด้านบนของลำตัวเป็นสีน้ำตาลแดงและมีขอบขนแต่ละเส้นเป็นสีดำ ทำให้เห็นเป็นลายพาดอันเป็นที่มาของชื่อ นกตัวเมียมีสีสันคล้ายตัวผู้แต่ไม่เข้มเท่า หัวตาและคิ้วเป็นสีขาว มีลายพาดในแนวตั้งที่ด้านข้างของลำตัว นกวัยอ่อนมีปากสีเนื้อ ด้านบนของลำตัวเป็นสีน้ำตาลตั้งแต่กระหม่อมจรดหางและไม่มีแถบคาดตาสีดำ มีลายทั่วทั้งตัวยกเว้นด้านใต้และด้านข้างของลำคอ

**การกระจายพันธุ์**
ขยายพันธุ์ในเอเชียตะวันออก จีน เกาหลี ญี่ปุ่น และตะวันออกไกลของประเทศรัสเซีย ฤดูหนาวจะอพยพมาลงมาที่ประเทศพม่า ไทย ลาว เวียดนาม มาเลเซียและอินโดนีเซียที่เกาะชวา จังหวัดบาหลี และเกาะซูลาเวซี นอกจากนี้ยังพบนกพลัดหลงที่ฮ่องกงและฟิลิปปินส์
สำหรับประเทศไทยจะพบในช่วงปลายเดือนกันยายน-เดือนตุลาคม โดยพบตามสวนสาธารณะในเมือง ป่าโกงกาง ป่าชายเลน ตามที่โล่งในที่ราบภาคกลาง และจะพบอีกครั้งช่วงปลายฤดู จัดเป็นสัตว์ป่าคุ้มครอง

**อ้างอิง**

**แหล่งข้อมูลอื่น**
  Oriental Bird Images: Tiger Shrike Lanius tigrinus date=2009-08-17 -  Tiger Shrike photos-  Account of a Tiger Shrike eating a beetle
ลาย
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
เอกแซมเพิล

เอลเลียต จอห์น กลีฟ (Elliot John Gleave) หรือเป็นที่รู้จักในชื่อ เอกแซมเพิล (Example) เกิดเมื่อวันที่ 20 มิถุนายน ค.ศ. 1982 เป็นนักร้องและแร็ปเปอร์ชาวอังกฤษ เซ็นสัญญากับค่ายดาตาเรเคิดส์
ในปี 2000 เขาเข้าศึกษาที่มหาวิทยาลัยโรแยลฮอลโลเวย์ ในลอนดอน ศึกษาเกี่ยวกับการกำกับภาพยนตร์ ขณะที่เรียนอยู่ในมหาวิทยาลัย เขาเริ่มเป็นเอ็มซีแนวเพลงการาจ เพื่อหารายได้ ในช่วงนี้เองที่เขาพบกับโจเซฟ การ์ดเนอร์ หรือ รัชเชอร์ โปรดิวเซอร์ ที่ต่อมาเขาได้ร่วมงานด้วย เอกแซมเพลและรัชเชอร์ได้ร่วมกันทำคอนเซปต์อัลบั้ม ในบูธมหาวิทยาลัย ของภาควิชาภาพยนตร์ รวมถึงเพลงแรก "A Pointless Song" หลังเรียนจบในปี 2003 เขาย้ายไปออสเตรเลีย เป็นเวลา 1 ปี 
หลังจากที่เขากลับมายังลอนดอน เขาเริ่มทำงานด้านดนตรี ออก 3 ซิงเกิลกับค่ายเพลงของตัวเอง หลังจากนั้นเขาเซ็นสัญญากับค่ายเพลงเดอะบีตส์ ในเดือนเมษายน 2006 เขาออกอัลบั้มชุด  "What We Made" ในเดือนพฤศจิกายน 2006 กับค่ายเดอะบีตส์ 
เอกแซมเพิล ออกซิงเกิลแรกจากอัลบั้มชุดที่ 2 ที่ชื่อชุด "Watch The Sun Come Up" กับค่ายดาตาเรเคิดส์ ซึ่งประสบความสำเร็จบนชาร์ตยูเคซิงเกิลส์ชาร์ต ติดอันดับ 19 อยู่ในท็อป 40 นาน 4 อาทิตย์ จากนั้นออกซิงเกิลที่ 2 ที่ชื่อ "Won't Go Quietly" ขึ้นชาร์ตยูเคซิงเกิลส์ชาร์ตที่อันดับ 6 ส่วนซิงเกิลที่ 3 "Kickstarts" ซึ่งโปรดิวซ์โดยซับโฟกัส ประสบความสำเร็จ ติดชาร์ตยูเคซิงเกิลส์ชาร์ต ที่อันดับ 3 จากนั้นได้ออกอัลบั้มชุด "Won't Go Quietly" เมื่อวันที่ 21 มิถุนายน ค.ศ. 2010 อัลบั้มติดอันดับ 4 บนยูเคอัลบั้มส์ชาร์ต

**อ้างอิง**

**แหล่งข้อมูลอื่น**
 Example-  Chernobyl Documentary (Windows Media) date=2012-01-29 -  Chernobyl Documentary (Quicktime) date=2007-09-27 -  Example MTV Interview
หมวดหมู่:แร็ปเปอร์อังกฤษ
การโจมตีทางอากาศที่บารี

การโจมตีทางอากาศที่บารี (Air Raid on Bari) เป็นปฏิบัติการโจมตีทางอากาศของฝูงบินทิ้งระเบิดนาซีเยอรมนีต่อกองทัพฝ่ายสัมพันธมิตรที่เมืองท่าบารี ประเทศอิตาลี เมื่อวันที่ 2 ธันวาคม ค.ศ. 1943 โดยฝ่ายเยอรมันได้ใช้เครื่องบินทิ้งระเบิดยุงเคอร์ ยู88 จำนวน 105 ลำ แห่งกองบินที่ 2 (Luftflotte 2) ทำการทิ้งระเบิดใส่เรือและกำลังคนที่ปฏิบัติการสนับสนุนฝ่ายสัมพันธมิตรในการทัพอิตาลีอย่างไม่คาดฝัน และสามารถทำลายเรือสินค้าและเรือขนส่งในท่าเรือบารีได้ 17 ลำ
การโจมตีดังกล่าวซึ่งกินเวลาไม่ต่ำกว่า 1 ชั่วโมง ทำให้ท่าเรือแห่งนี้ไม่สามารถใช้การได้จนถึงเดือนกุมภาพันธ์ ค.ศ. 1944 และเหตุการณ์ครั้งนี้ก็ได้รับการขนานนามว่า "เหตุการณ์เพิร์ลฮาเบอร์น้อย" ("Little Pearl Harbor") ทั้งนี้แก๊สมัสตาร์ดที่รั่วออกมาจากเรือสินค้าที่ถูกจมลำหนึ่งเป็นตัวการสำคัญที่ทำให้มียอดผู้เสียชีวิตเพิ่มขึ้น

**อ้างอิง**

หมวดหมู่:ประวัติศาสตร์อิตาลี
หมวดหมู่:การทัพอิตาลี (สงครามโลกครั้งที่สอง)
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับเยอรมนี
แกดเจ็ต

สมาร์ตวอตช์คือแกดเจ็ตที่พบได้บ่อย
แกดเจ็ต (Gadget) มีสองความหมายด้วยกัน คือ โปรแกรมคอมพิวเตอร์เสริมขนาดเล็ก ที่ช่วยให้ผู้ใช้ใช้งานได้ง่ายขึ้น เปรียบเสมือนชอตคัต เช่น การบอกเวลาจากนาฬิกา การติดตามข่าวสาร ฟังวิทยุ หรือตรวจสอบราคาหุ้น โดยแกดเจ็ตจะช่วยย่นเวลาในการเปิดเบราว์เซอร์เพื่อเรียกดูข้อมูลทีละรายการ เปลี่ยนเป็นการนำข้อมูลดังกล่าวมาไว้บนเดสต์ทอป ในอีกความหมายถึง แกดเจ็ต คือ อุปกรณ์หรือสิ่งประดิษฐ์ที่นำมาใช้กับโน้ตบุ๊กหรืออาจจะหมายถึงของเล่นไฮเทคที่มีความล้ำยุค

**อ้างอิง**
หมวดหมู่:เทคโนโลยี
เติงกูอานิซ บินตี เติงกูอับดุล ฮามิด

ยัง มาฮา มูเลีย ราจา เปอเริมปวน เติงกูอานิซ บินตี อัลมาร์ฮุม เติงกูอับดุล ฮามิด (Yang Maha Mulia Raja Perempuan Tengku Anis binti Almarhum Tengku Abdul Hamid; พระราชสมภพ 6 มกราคม พ.ศ. 2492) เป็นพระอัครมเหสีในสุลต่านอิสมาอิล เปตรา และเป็นพระราชชนนีในสุลต่านมูฮัมมัดที่ 5 แห่งกลันตัน

**พระราชประวัติ**
สมเด็จพระราชินีอานิซ ประสูติเมื่อวันที่ 6 มกราคม พ.ศ. 2492 ณ ปาล์มมาโนร์ เมืองโกตาบารู รัฐกลันตัน เป็นบุตรลำดับที่สามจากทั้งหมดเก้าคนของครอบครัว พระราชชนกชื่อ เติงกูอับดุล ฮามิด บิน เติงกูมูดา ซูลง อับดุล ปูตรา (Tengku Abdul Hamid bin Tengku Muda Sulong Abdul Putra) หรือชื่อภาษาไทยว่า มานพ พิพิธภักดี ชาวจังหวัดปัตตานี กับพระราชชนนีชื่อ เติงกูอาซีซะฮ์ บินตี เติงกู ซรี มาฮาราจา มูฮัมมัด ฮัมซะฮ์ (Tengku Azizah binti Tengku Sri Maharaja Muhammad Hamzah) มีพระโสทรภราดา ได้แก่ เติงกูอิสกันดาร์ เติงกูมะฮ์มุด เติงกูอานีซะฮ์ เติงกูอับดุลระฮ์มัน เติงกูอานีเซง และเติงกูอานีซัน มีพระอนุชาต่างพระมารดาชื่อ พันเอกยุทธพงษ์ พิพิธภักดี (หรือ เติงกูอายุบ) เกิดกับภรรยาชื่อฮัสนะห์ ชาวจังหวัดเชียงใหม่
ครอบครัวฝ่ายพระราชชนนีสืบเชื้อสายจากสุลต่านมูฮัมมัดที่ 3 แห่งกลันตัน พระอัยกาฝ่ายพระชนนีเป็นเมินเตอรีเบอซาร์คนแรกของกลันตันหลังการรับเอกราชของมาเลเซีย ส่วนครอบครัวฝ่ายพระชนกสืบเชื้อสายมาจากเจ้าผู้ครองเมืองยะหริ่ง (หรือ ยิริง) เพราะมานพเป็นบุตรชายพระพิพิธภักดี (ตนกูมุกดา อับดุลบุตร) ทายาทพระยาพิพิธเสนามาตย์ (นิโวะ) เจ้าเมืองยะหริ่งคนสุดท้าย เกิดกับภรรยาคนหนึ่งของตนกูมุกดา ชื่อตนกูซง ซึ่งเป็นหลานสาวของพระยาสุริยสุนทรบวรภักดี (หนิแปะ) เจ้าผู้ครองเมืองสายบุรี ซึ่งต่อมากลุ่มราชนิกุลสายบุรีบางส่วนอพยพเข้าสู่รัฐกลันตันตั้งแต่ พ.ศ. 2445 เป็นต้นมา เพื่อหนีราชภัย ส่วนมานพ พิพิธภักดีเป็นทายาทที่ครอบครองวังพิพิธภักดีสืบมา เมื่อลำดับเครือญาติแล้วจะพบว่า สมเด็จพระราชินีอานิซเป็นหลานปู่ของพระพิพิธภักดี (ตนกูมุกดา อับดุลบุตร) และบรรเทิง อับดุลบุตร (หรือ ตนกูบราเฮม) เป็นหลานอาของทวีศักดิ์ อับดุลบุตร (หรือตนกูยูโซะ) และวัยโรจน์ พิพิธภักดี (ตนกูนูรดิน) ซึ่งล้วนเป็นนักการเมืองของไทย
สมเด็จพระราชินีอานิซสำเร็จการศึกษาเบื้องต้นจากโรงเรียนซุลตานาไซนับ (Sultana Zainab School) ในเมืองโกตาบารู เมืองหลวงของรัฐกลันตัน ประเทศมาเลเซีย และได้รับการถวายปริญญาดุษฎีบัณฑิตกิตติมศักดิ์ สาขาปรัชญาการพัฒนาทรัพยากรมนุษย์ จากมหาวิทยาลัยรามคำแหง ประเทศไทย เมื่อวันที่ 26 กุมภาพันธ์ พ.ศ. 2548

**อภิเษกสมรส**
สุลต่านอิสมาอิล เปตรา อภิษกสมรสกับสมเด็จพระราชินีอานิซ เมื่อวันที่ 4 ธันวาคม พ.ศ. 2511 ณ พระราชวังโกตาลามา เมืองโกตาบารู รัฐกลันตัน ซึ่งขณะนั้นพระราชสวามียังมีพระอิสริยยศเป็น มกุฎราชกุมารแห่งกลันตัน (Tengku Mahkota) ในเวลาต่อมาพระองค์ได้รับการสถาปนาให้มีพระอิสริยยศที่ พระชายาในมกุฎราชกุมาร (Tengku Ampuan Mahkota) เมื่อวันที่ 1 มกราคม พ.ศ. 2512 ทั้งสองมีพระราชโอรส-ธิดาด้วยกัน 4 พระองค์ ได้แก่
# สุลต่านมูฮัมมัดที่ 5 (พระราชสมภพ 6 ตุลาคม พ.ศ. 2512) พระนามเดิม เติงกูมูฮัมมัด ฟาริซ เปตรา 
# เติงกู มูฮัมมัด ฟายิซ เปตรา (ประสูติ 20 มกราคม พ.ศ. 2517) ปัจจุบันเป็นพระยุพราชแห่งกลันตัน
# เติงกู มูฮัมมัด ฟาครี เปตรา (ประสูติ 7 เมษายน พ.ศ. 2521)
# เติงกู อามาลิน อาอีชะฮ์ ปูตรี (ประสูติ 26 มิถุนายน พ.ศ. 2527)

**ทายาท**

**พงศาวลี**

**อ้างอิง**
หมวดหมู่:ชาวมาเลเซียเชื้อสายไทย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:ราชวงศ์กลันตัน
หมวดหมู่:บุคคลจากโกตาบารู
หมวดหมู่:สกุลอับดุลบุตร
หมวดหมู่:กลุ่มราชวงศ์ดาตูยามู-จามปา